[{"text_idx": "#000000", "text": "Mo\u0303ttekoda: Ukraina maaturu avamine on va\u0308lismaiste hiidkorporatsioonide huvides"}, {"text_idx": "#000002", "text": "[Ka\u0308esolevas u\u0308levaates esitatud numbritesse tuleb suhtuda teatud lo\u0303tkuga, sest erinevad allikad annavad u\u0308pris erinevaid andmeid. Na\u0308iteks Ukraina po\u0303llumaa pindala numbrid ko\u0303iguvad 33 miljonist hektarist 42 miljoni hektarini.]"}, {"text_idx": "#000003", "text": "Vaatamata sellele, et Ukrainas on 42 miljonit hektarit maailma ko\u0303ige viljakamat po\u0303llumaad, millest aastas on kasutuses umbes kaks kolmandikku (kuni 33 miljonit hektarit), pole va\u0308iketalunikud sellest senini suuremat kasu saanud."}, {"text_idx": "#000004", "text": "Alates iseseisvumisest 1991. aasta 24. augustist, on riigi, mida kunagi tunti \"Euroopa viljaaidana\", po\u0303llumajandusmaastikul domineerinud oligarhid ja rahvusvahelised suurettevo\u0303tted."}, {"text_idx": "#000006", "text": "Seaduse kohaselt on Ukraina kodanikest eraisikutel o\u0303igus osta endale kuni 100 hektarit maad. Alates 2024. aasta 1. jaanuarist laieneb see o\u0303igus ukrainlastest omanikega eraettevo\u0303tetele. Nii eraisikud kui ettevo\u0303tted tohivad omandada kuni 10 000 hektarit maad. Seaduses No 552-IX na\u0308hakse ette, et va\u0308lismaalastele po\u0303llumaa ostmise o\u0303iguse andmise ku\u0308simusele u\u0308ritatakse vastust leida referendumil."}, {"text_idx": "#000008", "text": "Peale iseseisvumist erastas Ukraina valitsus suurema osa po\u0303llumaast ja pea ko\u0303ik endised kolhoosnikud ja sovhoosnikud said omale veksli neljale hektarile po\u0303llumaale. Majanduse kokkukukkumise ja\u0308rel mu\u0308u\u0308sid enamus inimestest need sertifikaadid maha ja nii koondus suurem osa po\u0303llumaast suurmaaomanike ka\u0308tte."}, {"text_idx": "#000009", "text": "Viidatud protsessi peatamiseks kehtestati Ukrainas 2001. aastal po\u0303llumaa mu\u0308u\u0308gi moratoorium, mida pikendati jooksvalt kuni 2021. aastani."}, {"text_idx": "#000010", "text": "U\u0308htekokku on po\u0303llumajandusmaad Ukrainas kokku u\u0308le 40 miljoni hektari. 28 miljonit hektarit po\u0303llumaad on eraomanduses ja riigis on u\u0308mmarguselt seitse miljonit maa va\u0308ikeomanikku."}, {"text_idx": "#000011", "text": "Paraku pole ta\u0308pseid andmeid selle kohta, kes omavad Ukraina po\u0303llumaad, vo\u0303imalik leida, kuna paljusid renditehinguid ei registreerita. Maaomandi andmebaasis on u\u0308les loetud suuremad maaomanikud \u2013 nii kodu- kui va\u0308lismaised, kelle omanduses on 3,4 miljonit hektarit maad. Teiste hinnangute kohaselt suurte po\u0303llumajandusettevo\u0303tete ka\u0308es u\u0308le kuue miljoni hektari."}, {"text_idx": "#000012", "text": "Suurimad maaomanikud on ukrainlasest omanikuga ettevo\u0303tte Kernel, mis on registreeritud Luxembourgis ja millele kuulub kuskil 570 500 hektarit maad. Ukraina omanikuga Ku\u0308prosel registreeritud UkrLandFarmingule kuulub 570 000, USA varahaldusettevo\u0303tte New Century Holdings kasutuses on 430 000, Ku\u0308prosel registreeritud MHPle 370 000 ja Amsterdamis registreeritud Astartale 250 000 hektarit po\u0303llumaad. Suurimate maaomanike hulka kuuluvad veel Saudi konglomeraat Continental Farmers Group, mille ka\u0308sutuses on 195 000 hektarit, Petro Poros\u030cenkole kuuluv UkrPromInvestAgro 122 000 ja Prantsuse pa\u0308ritolu AgroGeneration 120 000 hektariga. Analu\u0308u\u0308tikud on osutanud, et kuigi Luxembourgis ja Ku\u0308prosel, mis mo\u0303lemad on maksuparadiisid, registreeritud po\u0303llumajandusettevo\u0303tete eesotsas on Ukraina nimed, siis omanikering vo\u0303ib seal olla ma\u0308rksa mitmekesisem."}, {"text_idx": "#000013", "text": "Ukrainas kasvatatakse peamiselt nisu, maisi, suhkrupeeti, sojaubasid ja pa\u0308evalilli ning rapsi. Samuti on riigis suur piimakari ja looma ning linnulihato\u0308o\u0308stus."}, {"text_idx": "#000014", "text": "2021. aasta aprillis la\u0308bi viidud ku\u0308sitlusel oli 64 protsenti Ukraina elanikest po\u0303llumaa turu loomise vastu. Ukrainlaste pelgus maa mu\u0308u\u0308mise ees pole asjatu, sest isegi Maailmapank va\u0308idab, et maa mu\u0308u\u0308k to\u0303stab Ukraina sisemajanduse kogutoodangut 1-2 protsenti, kuid seda peamiselt va\u0308ikeste \"va\u0308hetootlike\" po\u0303llupidaje asendamise \"ko\u0303rge tootlikkusega\" suurettevo\u0303tetega arvelt."}, {"text_idx": "#000015", "text": "Oakland Institute'i 2014. aasta lo\u0303pus avaldatud u\u0308levaates selgitatakse, kuidas suurettevo\u0303tted, nagu DuPont, Bayer/Monsanto ja Cargill Ukraina po\u0303llumajandusse tungivad. Kui po\u0303llumaa ostmine on va\u0308lismaalastele keelatud, siis to\u0308o\u0308stusmaad saavad va\u0308lismaalased osta. Nii on paljud globaalsed agroettevo\u0303tted ehitanud Ukrainasse oma suured seemnevabrikud (Bayer ja DuPont); va\u0308etise-, taimemu\u0308rkide-, loomaso\u0308o\u0308da- ja seemnevabrikud ning viljahoidlad (Cargill). Nimetatud ettevo\u0303tetel on lisaks osalus suurimates Ukraina po\u0303llumajandusettevo\u0303tetes ja nad rendivad po\u0303llumaad Ukraina omanikelt. Ukraina valitsus on kehtestanud neile lisaks erinevad investeerimis- ja maksusoodustused."}, {"text_idx": "#000016", "text": "Huvitava ko\u0303rvalma\u0308rkusena vo\u0303ib va\u0308lja tuua, et Ukraina po\u0303llumajandusa\u0308risse on sekkunud ka Euroopa Inimo\u0303iguste Kohus (EIK), mis 2018. aasta augustis otsustas, et Ukraina maamu\u0308u\u0308gi moratoorium rikub Euroopa inimo\u0303iguste konventsioonis sa\u0308testatud o\u0303igust eraomandile. Kuigi EIKi otsused on riikidele suuremas osas soovituslikud, siis Ukraina seadustes na\u0308hakse ette nende kehtestamine seadustena."}, {"text_idx": "#000017", "text": "2022. aasta suve seisuga va\u0308idetakse, et mainitud kolme globaalse konglomeraadi ka\u0308sutada on ligikaudu 17 miljonit hektarit Ukraina po\u0303llumaad, ehk u\u0308mmarguselt 30 protsenti. Bayeri, Cargilli ja DuPonti u\u0308hed suurimad osanikud on investeerimisettevo\u0303tted BlackRock, Vanguard ja Blackstone. Viimased kolm on agressiivsed \"ja\u0308tkusuutlike arengueesma\u0308rkide\" (SDG) ja ESG investeerimispo\u0303himo\u0303tete kehtestajaid. Mida need po\u0303llumajanduse jaoks ta\u0308hendavad, vo\u0303ib vaadata Hollandi, Kanada ja paljude teiste riikide po\u0303llumeeste saatuse pealt."}, {"text_idx": "#000034", "text": "Oopkaup: riik liigub u\u0308lereguleerimise teed"}]